**КУПУЯ МААЛЫМАТТЫ АЧЫККА ЧЫГАРБОО ЖӨНҮНДӨ №\_\_\_\_ КЕЛИШИМ**

\_\_\_\_\_\_\_\_\_\_\_\_\_ ш. «\_\_\_» \_\_\_\_\_\_\_\_\_\_20 \_\_\_ -жыл

Купуя маалыматты ачыкка чыгарбоо жөнүндө бул келишим (мындан ары - "Келишим")

Кыргыз Республикасынын мыйзамдарына ылайык түзүлгөн жана иштеп жаткан **"Скай Мобайл" ЖЧК (мындан ары - "Скай Мобайл")** жайгашкан жери: Кыргыз Республикасы, 720021, Бишкек ш., Ибраимов көч., 115, \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ишеним катынын негизинде иш алып барган\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бир жагынан, жана

\_\_\_\_\_\_\_\_\_\_\_\_\_\_\_\_\_\_ (**мындан ары "Компания")** Кыргыз Республикасынын мыйзамдарына ылайык түзүлгөн жана иштеп жаткан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, жайгашкан жери: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тарабынан \_\_\_\_\_\_\_\_\_\_\_\_\_\_\_\_\_\_\_\_\_\_\_\_ негизинде иш алып баруучу, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, экинчи жагынан, ортосунда түзүлдү.

Ушул Келишимдин максаттары үчүн Скай Мобайл жана Компания биргелешип «Тараптар», ал эми өзүнчө «Тарап» деп аталышат. Контекстке жараша «Ачыкка чыгаруучу Тарап» же «Кабыл алуучу Тарап» деген сөз айкаштары Скай Мобайлды да, Компанияны да билдириши мүмкүн.

Тараптардын ар бири башка Тарапка белгилүү бир Купуя маалыматты (төмөндө аныкталгандай) \_\_\_\_\_\_\_\_\_\_\_\_\_\_\_\_\_\_\_ максатында берүүгө **МАКУЛ БОЛГОНДУКТАН (***талкуулардын максатын көрсөтүү жана ушул Келишимге кол коюу жана Купуя маалыматты ачыкка чыгаруу талап кылынган конкреттүү долбоорго сыпаттама берүү)*(мындан ары – «Долбоор»),

**МУНУ МЕНЕН** Тараптар төмөнкүлөр жөнүндө макулдашышты:

1. Ушул Келишимдин максаттары үчүн төмөнкү терминдер төмөндөгүдөй мааниге ээ:

**“Купуя маалымат”** - Ачыкка чыгаруучу Тарап тарабынан Кабыл алуучу Тарапка берилген, колдонуудагы мыйзамдарда чектелген жеткиликтүү маалымат режими каралган ар кандай жазуу жүзүндөгү же оозеки маалымат, электрондук түрдө же башка ыкмалар менен берилүүчү маалымат, же Ачыкка чыгаруучу Тарап Кабыл алуучу Тарапка мындай маалымат купуя болуп эсептелээрин ачык билдирген маалымат. Купуя маалыматтарга, анын ичинде коммерциялык, кесиптик, кызматтык, ошондой эле Кыргыз Республикасынын мыйзамдарында аныкталган жеке маалыматтар жана сырды түзгөн маалыматтар, бухгалтердик жана финансылык маалыматтар, төлөм операцияларын жүргүзүү жөнүндө маалыматтар, маалыматтык, телекоммуникациялык жана төлөм системаларын ыңгайлаштыруу үчүн башкаруучу маалыматтар, ар кандай инсайдердик маалымат, ушул Келишимдин шарттары, ушул Келишимге ылайык жүргүзүлүүчү жана сунушталуучу талкуулар, сүйлөшүүлөр жана сунуштар кирет.

**“Ачыкка чыгаруучу Тарап” -** ушул Келишимге ылайык Купуя маалыматты ачып көрсөтүүчү тарап.

**“Кабыл алуучу Тарап” -** ушул Келишимге ылайык Купуя маалыматты алуучу тарап.

**«Купуя маалыматты ачыкка чыгаруу»** - Кабыл алуучу Тараптын ар кандай аракетинин же аракетсиздигинин натыйжасында Купуя маалымат ар кандай мүмкүн болгон формада (оозеки, жазуу жүзүндө, электрондук түрдө, башка формада, анын ичинде техникалык каражаттарды пайдалануу менен) Ачыкка чыгаруучу тараптын макулдугусуз үчүнчү жактарга белгилүү болуп калышы.

2. Тараптар ушуну менен ушул Келишимге ылайык, Кабыл алуучу Тарап төмөнкүдөй милдеттенмелерди өзүнө ала тургандыгы жөнүндө макулдашышты:

- ушул Келишимге ылайык алынган Купуя маалыматты коргоо үчүн Кабыл алуучу Тарап өзүнүн купуя маалыматын коргоо үчүн көргөндөн кем эмес деңгээлде жетиштүү чараларды көрүүгө;

- Ачыкка чыгаруучу Тараптан алынган Купуя маалыматты (же анын кандайдыр бир бөлүгүн), Ачыкка чыгаруучу Тараптын алдын ала жазуу жүзүндөгү макулдугусуз Долбоорго байланыштуу болбогон жеке кызыкчылыктары үчүн пайдаланбоого;

- Купуя маалыматты мыйзамсыз пайдаланууга жол бербөөгө;

- Ачыкка чыгаруучу Тараптын алдын ала жазуу жүзүндөгү макулдугусуз, анын ичинде Кабыл алуучу Тарап кайра уюштурулганда же жоюлган учурда, купуя маалыматты үчүнчү жактарга толугу менен же жарым-жартылай ачыкка чыгарууга;

- Купуя маалыматты көчүрбөөгө, түзүүгө, которууга же башка документацияга, ошондой эле Долбоор менен байланышпаган кандайдыр бир маалыматтык ресурстарды түзбөөгө;

- Ачыкка чыгаруучу Тарапка Купуя маалыматты коргоо боюнча Кабыл алуучу Тарап тарабынан көрүлгөн чараларды көзөмөлдөө мүмкүнчүлүгүн камсыз кылууга. Ачыкка чыгаруучу Тарап Кабыл алуучу Тарап белгилеген Купуя маалыматка карата коопсуздук саясатынын абалы жөнүндө маалыматты суроого укуктуу, ал эми Алуучу Тарап берүүгө милдеттүү.

Ушул Келишимдин алкагында Купуя маалыматты коргоо боюнча жетишээрлик жетиштүү чаралар деп Ачыкка чыгаруучу Тараптын макулдугусуз үчүнчү жактардын Купуя маалыматка жетүүсүн жокко чыгарган чаралар түшүнүлөт.

Ушул Келишимдин алкагында үчүнчү жактарга төмөнкүлөр кирбейт: Кабыл алуучу Тараптын башкаруу органдарынын (директорлор кеңешинин, аткаруу органдарынын ж.б.) мүчөлөрү, Кабыл алуучу Тараптын өздөрүнүн кызматтык милдеттерин аткаруу үчүн өзүнүн кызматтык компетенциясынын чегинде Купуя маалыматтарды алган кызмат адамдары жана кызматкерлери (мындан ары “Өкүлдөр”).

Мында Тараптар Скай Мобайл Долбоор боюнча (i) өзүнүн толук көзөмөлүндөгү туунду компанияларына, көз каранды жана аффилирленген компанияларына жана ушул Келишимде каралгандай (ii) шарттарда анын купуялуулугу тийиштүү түрдө сакталган шартта, Купуя маалымат берилиши мүмкүн болгон үчүнчү жактарга Купуя маалыматты берген учурда Купуя маалыматты ачыкка чыгаруу болуп саналбайт деп макулдашышты. Аффилирленген компания Скай Мобайл тарабынан көзөмөлдөнгөн же Скай Мобайл менен бир эле компаниялар тобуна кирген башка юридикалык жакты билдирет.

Кабыл алуучу Тарап бул Келишимдин бар экендиги жөнүндө Купуя маалыматка ээ болгон өзүнүн Өкүлдөрүнүн назарына жеткирүүгө, ошондой эле алардын купуялуулук жана купуя маалыматты ачыкка чыгарбоо шарттарын сактоону камсыз кылууга милдеттенет. Эгерде Кабыл алуучу Тараптын Өкүлдөрү Купуя маалыматты үчүнчү жактарга ачыкка чыгарып берсе, Кабыл алуучу Тарап алардын аракеттери үчүн жоопкерчилик тартат.

Ушул Келишимдин шарттарына ылайык Кабыл алуучу Тарап өзү тарабынан же өзүнүн Өкүлдөрү тарабынан жол берилгендиги же Кабыл алуучу тарапка белгилүү болуп калган купуя маалыматты ачыкка чыгаруу же ачыкка чыгаруу коркунучу, мыйзамсыз алуу же мыйзамсыз пайдалануу фактысы жөнүндө Ачыкка чыгаруучу Тарапка токтоосуз билдирүүгө милдеттенет.

3. Ушул Келишимдин 1-пунктунун жоболоруна карабастан, төмөнкү маалыматтар ушул Келишимдин максаттары үчүн Купуя маалымат болуп эсептелбейт:

а) Кабыл алуучу Тараптын ушул Келишимди бузуусунун натыйжасында эмес, жалпыга жеткиликтүү болгон же ачыкка чыккан маалымат;

б) Ачыкка чыгаруучу Тараптан алынган Купуя маалыматты колдонбостон жүргүзгөн өзүнүн изилдөөлөрүнүн, системалуу байкоолорунун же башка иш-аракеттеринин натыйжасында Кабыл алуучу Тарапка белгилүү болгон маалымат;

в) ушул Келишимдин шарттарында аны Ачыкка чыгаруучу Тарапка бергенге чейин Кабыл алуучу Тараптын карамагында болгон маалымат, Кабыл алуучу Тарап мындай маалыматтын булагын атай алган жана Кабыл алуучу Тарапта бул учурда купуя маалыматты коргоо боюнча кандайдыр бир милдеттенмелер бузулган эмес деп эсептөөгө жетиштүү негиздер болгон шартта;

г) Ачыкка чыгаруучу Тарап тарабынан ачыкка чыгаруу үчүн жазуу жүзүндө бекитилгенде;

д) Кыргыз Республикасынын мыйзамдарына ылайык коммерциялык сырды түзө албаган маалыматтар.

4. Тиешелүү мыйзамдарга, ички саясаттарга жана жол-жоболорго ылайык милдеттенмелерди аткаруу же ишти жүзөгө ашыруу үчүн сакталууга тийиш болгон Купуя маалыматтардан тышкары, ошондой эле акылга сыярлык негиздер боюнча жок кылууга мүмкүн болбогон Купуя маалыматтардан тышкары (Купуя маалыматты камтыган оозеки билдирүүлөр, электрондук байланыштардын компания тарабынан сакталган резервдик көчүрмөлөрү, резервдик серверлер, магниттик дисктер жана башка ушул сыяктуу автоматташтырылган жазуу тутумдары жана башка маалымат сактагычтары) Купуя маалыматты берген Ачыкка чыгаруучу Тараптын талабы боюнча бардык Купуя маалыматтын түп нускалары жана көчүрмөлөрү Кабыл алуучу Тарап тарабынан токтоосуз кайтарылып берүүгө тийиш. Жогоруда аталган ыкма менен талап кылынбаган ар кандай Купуя маалымат Кабыл алуучу Тарап тарабынан ушул Келишимдин талаптарын сактоо менен сакталат же Ачыкка чыгаруучу Тарап менен макулдашуу боюнча жок кылынат. Туура эмес чечмелөөдөн качуу үчүн Тараптар Кабыл алуучу Тарап тарабынан документтештирилген Купуя маалыматты кайтарып берүү же жок кылуу Кабыл алуучу Тарапты ушул Келишимге байланыштуу өз милдеттенмелерин аткаруудан бошотпойт деп макулдашышты.

5. Эгерде Кабыл алуучу Тарап же анын Өкүлдөрү мыйзам боюнча кандайдыр бир Купуя маалыматты мамлекеттик бийлик органдарына, сот органдарына же укук коргоо органдарына, ошондой эле Купуя маалыматты ачыкка чыгарууну талап кылууга мыйзам тарабынан ыйгарым укук берилген башка органдарга ачыкка чыгарууга милдеттүү болсо, Кабыл алуучу Тарап бул факт тууралуу жазуу жүзүндө, эгер мыйзамда тыюу салынбаса, Ачыкка чыгаруучу Тарапка дароо билдирүүгө милдеттүү. Мындан тышкары, Ачыкка чыгаруучу Тарапка тийиштүү түрдө билдирилген учурда, ушул пунктка ылайык Купуя маалыматты ачыкка чыгарган Кабыл алуучу Тарап Купуя маалыматты ачыкка чыгарбоо боюнча өзүнүн милдеттенмесин бузду деп эсептелбейт.

6. Документтештирилген маалымат же маалыматтык системалардагы маалымат болуп саналган бардык Купуя маалымат Кабыл алуучу Тараптын менчиги болуп саналат.

7. Ушул Келишимге ылайык, Кабыл алуучу Тарапка патенттик укуктар, автордук укуктар, өнөр жай үлгүлөрүнө болгон, товардык белгиге болгон, фирмалык аталышка болгон укуктар жана Купуя маалыматта пайда болушу, камтылышы же кайра чыгарылышы мүмкүн болгон башка интеллектуалдык менчик укуктары ыйгарылбайт. Кабыл алуучу Тарап (ошондой эле анын Өкүлдөрү) кандайдыр бир фирмалык аталышты же өнөр жай үлгүсүн патентке же каттоого, ошондой эле Купуя маалыматка же анын кандайдыр бир бөлүгүнө тиешелүү башка интеллектуалдык менчик укугуна кайрылбайт.

8. Бул Келишим Тараптарды Купуя маалыматты ачыкка чыгарууга милдеттендирбейт. Бирок, Купуя маалыматты ачыкка чыгарууда, Ачыкка чыгаруучу Тарап мындай ачыкка чыгарууга бардык зарыл укуктарга ээ экендигин билдирет жана ишендирет. Кабыл алуучу Тарап Купуя маалымат ачыкка чыккан учурда ачыкка чыгарылганын ("кандай болсо ошондой") моюнга алат. Ушул Келишимдин эч бир жобосу купуя маалыматтын курамына киргизилген маалыматтын тактыгына, тууралыгына же толуктугуна карата Ачыкка чыгаруучу Тараптын милдеттенмелерин же кепилдиктерин билдирбейт. Ачыкка чыгаруучу Тарап Кабыл алуучу Тараптын, анын Өкүлдөрүнүн же ушул Келишимдин шарттарына ылайык берилиши мүмкүн болгон башка жактардын Купуя маалыматты пайдаланышынын натыйжалары үчүн жоопкерчилик тартпайт.

9. Бул Келишим Тараптардын ыйгарым укуктуу өкүлдөрү тарабынан ушул Келишимге кол коюлган күндөн тартып 3 (үч) жылдык мөөнөткө түзүлөт.

10. Бул Келишим Кыргыз Республикасынын мыйзамдарына ылайык жөнгө салынат жана ал мыйзамдарга ылайык аткарылууга жана чечмеленүүгө тийиш.

11. Бул Келишим ушул жерде баяндалган жоболорго карата Тараптардын ортосундагы бүтүндөй макулдашууну билдирет жана жазуу жүзүндөгү да, оозеки да бардык мурунку жана алдын ала макулдашууларды жана бүтүмдөрдү алмаштырат.

12. Ушул Келишимге жана анын кайсы болбосун жобосуна Тараптардын жазуу жүзүндөгү макулдашуусу боюнча өзгөртүүлөр, толуктоолор киргизилиши же токтотулушу мүмкүн. Ушул Келишимге бардык толуктоолор, өзгөртүүлөр жана тиркемелер, эгерде алар жазуу жүзүндө түзүлсө жана Тараптардын ыйгарым укуктуу өкүлдөрү тарабынан кол коюлса, жарактуу болуп саналат жана ушул Келишимдин ажырагыс бөлүгү болуп саналат.

13. Кабыл алуучу тарап ушул Келишим боюнча өз милдеттенмелерин бузган учурда, Ачыкка чыгаруучу Тарап Кабыл алуучу Тараптан мындай бузууга байланыштуу келтирилген зыяндын ордун толук толтурууну талап кылууга укуктуу.

14. Тараптар ушуну менен экинчи Тараптын алдын ала жазуу жүзүндөгү макулдугусуз ушул Келишимден келип чыккан өздөрүнүн укуктарын жана милдеттерин башкага бербөөгө жана башка жол менен өткөрүп бербөөгө милдеттенишет.

15. Туура эмес чечмелөөнү болтурбоо үчүн, ушул Келишимдин бир дагы жобосу Тараптардын кандайдыр бир бүтүмдөруң, анын ичинде, бирок алар менен чектелбестен, Долбоор менен байланышкан макулдашууларды түзүү милдеттенмеси болуп саналбайт.

16. Ар бир Тарап, экинчи Тарап үчүнчү жактардын окшош бизнес мүмкүнчүлүктөрүн же сунуштарын баалай аларын, же башка Тараптын учурдагы же пландаштырылган сунуштарына мүнөзү боюнча окшош системаларды, өнүмдөрдү же кызматтарды иштеп чыгышы мүмкүн экенин моюнга алат. Бул Келишимде эч нерсе эч кандай Тараптын ушул сыяктуу Долбоор боюнча үчүнчү тарап менен сүйлөшүүлөрдү жүргүзүүсүнө же ишкердик мамилелерди түзүүгө тоскоол болбойт.

17. Эгерде Купуя маалымат жеке маалыматтарды камтыса (жеке маалыматтардын купуялуулугуна жана/же колдонууга жана сактоого карата Тараптарга карата колдонулуучу мыйзамдардын, нормативдик талаптардын жана практика стандарттарынын контекстинде (мындан ары "Жеке маалыматтарды коргоо жөнүндө мыйзамдар") Кабыл алуучу Тарап Купуя маалыматты пайдаланууда ага карата колдонулуучу жеке маалыматтарды коргоо мыйзамдарын, ошондой эле ушул Келишимдин шарттарын так сактоону камсыз кылууга милдеттенет.

Эгерде Ачыкка чыгаруучу Тарап жеке маалыматтарды иштеп чыгуунун жол-жобосун алдын ала белгилеген болсо, Кабыл алуучу Тарап тиешелүү чараларды көрүү аркылуу анын жеке маалыматтарды иштеп чыгууга жооптуу Өкүлдөрү Жеке маалыматтарды коргоо мыйзамдарына, Ачыкка чыгаруучу Тараптын бардык буйруктарына, ошондой эле ушул Келишимдин шарттарына ылайык гана иш алып барышын камсыздайт.

18. Эгерде ушул Келишимдин кайсы бир жобосу жараксыз деп табылса, анда мындай жараксыздык ушул Келишимдин калган жоболоруна же бүтүндөй Келишимге карата колдонулбайт.

19. Ушул Келишимди түзүүгө байланыштуу келип чыккан же Келишимден келип чыккан талаш-тартыштар сүйлөшүүлөр жолу менен чечилет. Эгерде талаш-тартыштар келип чыккан күндөн тартып 30 (отуз) календардык күндүн ичинде сүйлөшүүлөр жолу менен макулдашууга жетишпесе, мындай талаш-тартыштар Кыргыз Республикасынын мыйзамдарына ылайык чечилет.

20. Бул Келишим бирдей юридикалык күчкө ээ болгон 2 (эки) нускада, Тараптардын ар бири үчүн бирден түзүлөт.

|  |  |
| --- | --- |
| **«Скай Мобайл» ЖЧК**  Юридикалык дарек: Кыргыз Республикасы, Бишкек ш., Ибраимов көч. 115  Почта дареги: Кыргыз Республикасы, Бишкек ш., Ибраимов көч. 115, 720021  Банк: Kyrgyz Investment and Credit Bank Bishkek, Kyrgyzstan  Счет №:1280010101137090  ИНН 02404200610104  БИК 128001  \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_ | **Компания**    /\_\_\_\_\_\_\_\_\_\_\_\_\_\_\_/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  М.О. |